Fredag fremstilles fire mænd i grundlovsforhør ved Retten i Hjørring. De er sigtet for gentagne grove seksuelle krænkelser af en kun 10-årig pige. Overgrebene er foregået flere år tilbage. Det erfarer TV2/NORD.

Pigen blev fjernet fra sin familie for 2½ år siden af Brønderslev Kommune, da kommunen fik mistanke om mistrivsel. Umiddelbart efter meldes sagen til politiet og pigen placeredes i familiepleje. Pigen var 7 år, da overgrebene foregik. De seneste 2½ år har pigen været igennem et terapiforløb, og det er først nu at pigen har fortalt om overgrebene til en psykolog, hvorefter Nordjyllands Politi griber ind og foretager anholdelse af de fire mænd. De fire mænd sigtes for overtrædelse af straffelovens paragraf stk. 222 stk. 2 og 224, der begge handler om seksuelle krænkelser af mindreårige. Mændene er i familie med pigen. På tre forskellige adresser i Brønderslev og omegn er pigen angiveligt blevet tvunget til samleje, analt samleje og andre seksuelle krænkelser. Det oplyser anklager Peter Rask ved Politiadvokaturen/Særlovssager hos Nordjyllands Politi til TV2/NORD. 2 af de adresser, hvor overgrebene er foregået, har været pigens bopæl. Familien flyttede ret ofte